bg ru bg bg bg bg bg bg ru ru ru bg uk en en en ru bg bg bg bg bg bg ru ru ru bg uk en en en hbs_cyr bg uk bg bg bg ru bg bg ceb bg bg bg bg bg bg bg bg bg hbs_cyr bg en bg bg bg bg en en
[Блог] Първият курс за Артизани завърши! - Артисанс България
Мебели за баня по поръчка
Детски мебели по поръчка
Мебели за баня по поръчка
Градински мебели от дърво
Първият курс за Артизани завърши!
by Косьо Н. in Интересно, Новини
Преди точно 2 месеца стартирахме един абсолютно нов за нас проект. Водени от едничката идея да върнем и утвърдим занаятчийското мислене, решихме да проведем курс за Артизани. Два месеца по-късно, от ателието ни излязоха група млади хора, добили нови знания и допълнителна мотивация да продължават да развиват изкуството на мебелното производство. В ролята на лектор, естествено, влезе Коста. Той имаше нелеката задача да въведе младите кандидат-артизани в абв-то на напълно непознатата за тях сфера на мебелното производство. Бидейки енигмата, като каквато го познаваме, Коста успя да грабне вниманието на курсистите, а резултатите може да видите в галерията в края.
Какво научиха младите Артизани?
В първата част на курса участниците имаха възможност да придобият основни теоретични знания, свързани с мебелопроизводството. Те проследиха в три занятия основните стъпки и предизвикателства във фазите на дизайн и производство на мебели. В края на теоретичната част, младите Артизани – напътствани от Зори, нашият технически директор и интериорен дизайнер, получиха възможността да проектират своя собствена мебел. Тук дойде и забавната част – имайки вече готовите и ревизирани проекти, участниците пристъпиха към практическата част от курса – производството на тяхната мебел.
Изненадващо или не, курсистите много бързо навлязоха в работната динамиката и скоро след началото познаваха ателието до сантиметър. Понякога работата бе тежка – само допреди седмица повечето не бяха влизали в мебелен цех. Курсистите обаче бяха изобретателни и заедно успяваха да преодолеят препятствията. Кредит заслужават и майсторите в цеха, които поеха инициативата да помогнат с обучението на курсистите и да им предадат макар и част от знанията си за малкото време, което курсистите имаха на разположение.
Като за първи проведен курс имаше и (не)очаквани трудности – загубени проекти, творчески кризи, забавяне на предвидените срокове. В крайна сметка и тези пречки се оказаха незначителни и всички завършиха успешно курсът на Артисанс България.
Най-голямото признание за курса, пък и за екипа на Артисанс, начело с Коста, бе желанието на един от участниците да започне работа в ателието. Така, след успешното завършване на курса, Станислав Стоев се присъедини към нашия екип! Надяваме се да продължи и занапред да се развива с такива темпове в изкуството на мебелното производство.
Освен това обаче, познанството и приятелството с останалите курсисти остава! Силно се надяваме те да продължат да творят под една или друга форма и отново да имаме възможността за съвместна работа.
И така, това съвсем няма да бъде последният курс за Артизани, който правим. Очаквайте съвсем скоро следващото издание. Дотогава, следете сайта и Фейсбук страницата ни за допълнителна информация.
Блог статията е съвместно дело на Диян Шкодров (друг наш курсист) и Косьо Недев.
Вашият имейл адрес няма да бъде публикуван. Задължителните полета са отбелязани с *
Запазване на името, имейл адреса и уебсайта ми в този браузър за следващия път когато коментирам.
Comment moderation is enabled. Your comment may take some time to appear.
© 2022 Артисанс България. Всички права запазени.
Този сайт използва бисквитки. Ако продължите да го използвате, вие се съгласявате с условията за ползване. Научи повече Приемам
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.